Seboreisk eksem

Seboreisk eksem kalles også seborroisk eksem, seboreisk dermatitt eller flasseksem«Seboreisk eksem, flasseksem», Allergiviten (NAAF) og er en ikke-smittsom, kronisk og noe kløende hudsykdom. Den forekommer hos personer med høy talgproduksjon og er en av de vanligste eksemtypene hos voksne. Sykdommen forekommer også hos spedbarn og opptrer da som melkeskurv eller i mer utbredte tilfeller som bleieeksem.

Utbrudd
mini|Akutt seboreisk eksem i hodebunn
Symptomer på seboreisk eksem skjer gradvis og de første tegnene er vanligvis flassende hud i ansiktet og hårbunnen.«Dermatitis Seborrheic Treatment» , dermatitisseborrheic.net Disponerte voksne har i perioder utbrudd som kan være lokalisert til hodebunnen, og vanligvis overalt på ansiktshuden, som bak ørene og i områder hvor det er hudfolder. Hudflakene som flasser av kan være gule, hvite eller gråaktig.«Seborrheic Dermatitis» , hmc.psu.edu Huden i nærheten av øyenvippene kan også flasse og bli røde, på pannen, ved siden av nesten, og på brystet og den øverste delen av ryggen. Øreganger kan være affisert. Alvorlighetsgraden varierer fra mild flassing i hodebunnen til rødt, flassende, noe fetlig, symmetrisk eksem til ansiktet, og brystet og ryggen kan være affisert. Sykdommen kan ligne på kontaktallergi og diskoid lupus erythematosus.

Forløp
Sykdommen kan forverres om vinteren og i perioder med psykisk stress. Den kan bedres av sollys. Gjærsoppen Pityrosporum ovale, som finnes i den mikrobielle hudfloraen, er en forverrende faktor. Hos seborreikere gir den fete huden gode vekstforhold for soppen slik at denne finnes i større mengder. Dette gir irritasjon av huden. Behandling rettet mot soppen bedrer sykdommen.

Behandling
Milde kortisonkremer med soppdrepende midler bedrer tilstanden. Disse brukes i 5–10 dager. Sterkere steroider kan gi steroidakne. Soppdrepende salve basert på ketoconazol brukes også. Soppdrepende sjampo kan brukes til hodebunnen. Hos de fleste har sollys god effekt.

Referanser

Kategori:Sykdommer i hud og underhud